Mundani juris periti hoc proprium habent, ut in executione justiciæ, et injuriosa puniant, et benefacta confirment. Quanto magis nos, qui cœlestes juris periti esse debemus, ad hoc vacare opportet, ut quæ recte facta sunt contra præsidiam roboremus. Quia propter has litteras nostra in quantum possumus auctoritate, confirmamus, et tenementa fratrum Agninis fontis, quæ in hac carta continentur, perpetua nostri sigilli impressione munimus. In eodem quippe loco Ecclesiam cimiterium sacravimus, qui scilicet locis, antiquo vocabulo Agninis fons appellatur. Quicumque ergo ipsum locum multiplicaverint, divina et nostra benedictione multiplicentur, et væniam suorum peccaminum accipere mereantur. Qui vero his quæ hic scripta sunt, injuriosa contemptione contraierent, eternas suæ contumatiæ penas solvant, nisi convenienter satisfecerint, non enim pari criminis reus est qui pauperes christi exasperat; quia ad divinam injuriam referentur, quidquid servis ejus injuriose infertur. Facta est autem prædicta consecratio. Anno ab incarnatione domini millesimo centesimo tricesimo quinto indicctione. Octava, epacta, XV concurrente primo prædie nonas. Octobris.